CELEX: 32020R1020
Language: sl
Date: 2020-07-13 00:00:00
Title: Izvedbena uredba Komisije (EU) 2020/1020 z dne 13. julija 2020 o spremembi Izvedbene uredbe (EU) št. 801/2014

14.7.2020   
               
               
                  SL
               
               
                  Uradni list Evropske unije
               
               
                  L 225/15
               
            
         IZVEDBENA UREDBA KOMISIJE (EU) 2020/1020
         z dne 13. julija 2020
         o spremembi Izvedbene uredbe (EU) št. 801/2014
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 516/2014 Evropskega parlamenta in Sveta z dne 16. aprila 2014 o ustanovitvi Sklada za azil, migracije in vključevanje (1), zlasti člena 17(8) Uredbe,
         po posvetovanju z Odborom za sklada za azil, migracije in vključevanje ter za notranjo varnost,
         ob upoštevanju naslednjega:
         
                     (1)
                  
                  
                     V členu 2(1) Izvedbene uredbe Komisije (EU) št. 801/2014 (2) je določeno, da se dodatni znesek za preseljene osebe izplača, če se zadevne osebe dejansko preselijo po začetku posameznega obdobja oziroma v šestih mesecih po njegovem zaključku.
                  
               
                     (2)
                  
                  
                     Vendar je pandemija COVID-19 povzročila doslej najhujšo motnjo v prizadevanjih Unije za preselitve, ki so jih izvajale države članice. Zaradi krize so bile države članice primorane zadržati svoje operacije preseljevanja in uvesti omejitve za vstop na svoje ozemlje.
                  
               
                     (3)
                  
                  
                     Urad Visokega komisarja Združenih narodov za begunce (UNHCR) in Mednarodna organizacija za migracije (IOM), ki sta ključna partnerja držav članic pri preseljevanju, sta zaradi pandemije COVID-19 začasno prekinila svoje operacije. Poleg tega v sedanjih okoliščinah zaradi prepovedi potovanja, ki so jo izdale številne države prvega azila, izbirne misije za preselitev v državah članicah niso mogoče.
                  
               
                     (4)
                  
                  
                     Vpliv pandemije COVID-19 ima resne posledice ne le za izvajanje zavez za preselitev oseb, temveč tudi za absorpcijsko sposobnost Sklada za azil, migracije in vključevanje.
                  
               
                     (5)
                  
                  
                     Da bi se spoštovala trdna zavezanost držav članic ukrepom za preselitev, je treba zagotoviti, da se ustrezna finančna podpora uporablja prožno in učinkovito.
                  
               
                     (6)
                  
                  
                     Zato je primerno podaljšati rok izvedbe za preselitveno obdobje, ki zajema leta 2018, 2019 in 2020, in sicer s 30. junija 2021 na 31. december 2021.
                  
               
                     (7)
                  
                  
                     Irsko zavezuje Uredba (EU) št. 516/2014, zato jo zavezuje tudi ta uredba.
                  
               
                     (8)
                  
                  
                     Združeno kraljestvo zavezuje Uredba (EU) št. 516/2014, zato ga zavezuje tudi ta uredba. V skladu s členom 138 Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (3) se za Združeno kraljestvo po 31. decembru 2020 še vedno uporablja veljavno pravo Unije, vključno s pravili o finančnih popravkih in potrditvi obračunov, in sicer do zaključka navedenih programov in dejavnosti Unije.
                  
               
                     (9)
                  
                  
                     Danske ne zavezuje Uredba (EU) št. 516/2014, prav tako je ne zavezuje ta uredba.
                  
               
                     (10)
                  
                  
                     Zaradi resnosti razmer, povezanih s pandemijo COVID-19, je primerno, da začne ta uredba veljati dan po objavi v Uradnem listu Evropske unije.
                  
               
                     (11)
                  
                  
                     Izvedbeno uredbo (EU) št. 801/2014 bi bilo zato treba ustrezno spremeniti –
                  
               SPREJELA NASLEDNJO UREDBO:
         
            Člen 1
            V členu 2 Izvedbene uredbe (EU) št. 801/2014 se odstavek 1 nadomesti z naslednjim:
            
               
                  „1.   Dodatni znesek se izplača, če se zadevne osebe dejansko preselijo po začetku posameznega obdobja oziroma v šestih mesecih po njegovem zaključku. Vendar se za preselitveno obdobje iz člena 1(1)(c) zadevne osebe učinkovito preselijo po začetku navedenega obdobja oziroma v dvanajstih mesecih po njegovem zaključku.
                  Države članice hranijo informacije, potrebne za pravilno identifikacijo preseljenih oseb in datuma njihove preselitve.
                  Za osebe iz ene od prednostnih kategorij in skupin oseb iz člena 17(2) Uredbe (EU) št. 516/2014 države članice hranijo tudi ustrezna dokazila, da spadajo v ustrezno prednostno kategorijo ali skupino oseb.“
               
            
         
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v državah članicah v skladu s Pogodbama.
            V Bruslju, 13. julija 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 150, 20.5.2014, str. 168.
         
            (2)  Izvedbena uredba Komisije (EU) št. 801/2014 z dne 24. julija 2014 o časovnem razporedu in drugih izvedbenih pogojih, povezanih z mehanizmom dodeljevanja sredstev za program Unije za preselitev v okviru Sklada za azil, migracije in vključevanje (UL L 219, 25.7.2014, str. 19).
         
            (3)  UL C 384 I, 12.11.2019, str. 1.